stanford-oval/wikipedia huggingface dataset:
Shrek (hahmo)
Esiintymiset > Varsinainen elokuvasarja > Shrek 2

Elokuvassa Shrek 2 Hyvä haltijatar yrittää saada poikansa prinssi Uljaan naimisiin prinsessa Fionan kanssa kiristämällä tämän isää kuningas Haroldia. Shrek myös tuntee, että Fiona ei ole onnellinen hänen kanssaan, ja yrittää keksiä tavan saada tämän onnelliseksi.
Esiintymiset > Varsinainen elokuvasarja > Shrek 3

Elokuvassa Shrek kolmas Shrek on kuningas Haroldin kuoltua etsimässä valtakunnalle uutta kuningasta, koska hän ei halua olla sellainen, koska jätti ei olisi hyvä kuningas. Samalla Hyvän Haltijattaren poika prinssi Uljas hyökkää muiden satupahisten kanssa ja valtaavat valtakunnan. He myös pidättävät Fionan sekä hänen kanssaan hänen raskauttaan juhlivat kuningatar Lillianin, Tuhkimon, Lumikin, prinsessa Ruususen, Tähkäpään ja toisen Tuhkimon sisarpuolista. He pakenevat Lillianin avulla, ja ryhtyvät vastarintaan.
Esiintymiset > Varsinainen elokuvasarja > Shrek ja ikuinen onni

Elokuvassa Shrek ja ikuinen onni Shrek on kyllästynyt elämäänsä, ja Tittelintuure huijaa Shrekin allekirjoittamaan sopimuksen, jossa Shrek saa päivän olla jätti, joka ennen ensimmäisen elokuvan tapahtumia oli, vastineeksi päivästä lapsuudestaan. Tittelintuure valitsee kuitenkin Shrekin syntymäpäivän, jolloin Shrek ei koskaan syntynytkään, jolloin hän lakkaa olemasta, kun hänen sopimuksessa saamansa päivä päättyy. Jotta sopimus mitätöityisi ja kaikki palaisi ennalleen, hänen on saatava Fionalta rakkauden suudelma. Kuitenkin tässä todellisuudessa tämä kyllästyi odottamaan pelastajaa, ja pelastautuikin itse muuttuen kylmemmäksi soturiksi, joka otti ogrearmeijan johdon, ja toimii heidän kanssaan vapaustaistelijoina kuningaskuntaa johtavaa Tittelintuurea vastaan (koska Shrek ei tässä todellisuudessa ollut pelastamassa Fionaa, Tittelintuure onnistui huijaamaan tyttärensä Fionan tilanteesta epätoivoiset kuningas Haroldin ja kuningatar Lillianin allekirjoittamaan sopimus, jossa heidän huolensa katoaisi ja vastineeksi Tittelintuure saisi vastakunnan, sopimus toteutuu kuitenkin niin, että kuningaspari katoaa kokonaan). Suudelman saaminen on näin ollen vaikeampaa.
Prasonísi (Gkrántes)

| --- | --- |
Muut nimet:  Megálo Nisí (Μεγάλο Νησί), Grántes (Γράντες)
Sijainti:  35°12′23″N, 26°17′53″E, Siteía Lasíthi, Kreeta Kreikka
Saariryhmä:  Gkrántes, Kreetan saaret
Merialue:  Välimeri
Pinta-ala:  0,29 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Prasonísi (kreik. Πρασονήσι) eli Megálo Nisí (Μεγάλο Νησί) eli Grántes (Γράντες) on pieni Kreikan saari, joka kuuluu Kreetan saariin ja tarkemmin Gkrántesin saariin, ja sijaitsee Kreetan koillispään itärannikon edustalla. Saaren pinta-ala on noin 0,29 neliökilometriä ja se on asumaton. Hallinnollisesti Prasonísi kuuluu Siteían kuntaan, Lasíthin alueyksikköön ja Kreetan alueeseen.
Prasonísi on Gkrántesin saarista suurin ja keskimmäinen. Se on muodoltaan pitkä ja kapea, ja sen suurin korkeus on 31 metriä merenpinnasta laskettuna. Prasonísin koillispuolella sijaitsee Paximádin saari ja lounaispuolella Savoúran saari.
Beerenberg

Beerenberg
Beerenberg elokuussa 2005
| --- | --- |
Tyyppi:  Kerrostulivuori
Sijainti:  Jan Mayen, Norja
Vuoristo:  Atlantin keskiselänne 
Korkeus merenpinnasta:  2 277 m
Prominenssi:  2 277  m 
Purkautunut viimeksi:  1985
Ensimmäinen nousu huipulle:  Wordie, Mercanton ja Lethbridge vuonna 1921
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Beerenberg on Norjalle kuuluvalla Jan Mayenin saarella sijaitseva maailman pohjoisin aktiivinen tulivuori.
Se on 2 277 metriä korkea ja jäätikön peittämä. Se purkautui viimeksi vuonna 1985.
Moynaqin piiri

| Moynaqin piiri |
| --- | --- |
 Araljärven entistä pohjaa.
 Piiri Karakalpakstanin kartalla.
Valtio:  Uzbekistan
Tasavalta:  Karakalpakstan
Perustettu:  1931
Hallinto:  
 – hallinnollinen keskus:  Moynaq
Pinta-ala:  37 880 km²
Väkiluku (2024):  33 600
 
Piirin sivusto
Moynaqin piiri (karakalpakiksi Moynaq rayonı, uzb. Moʻynoq tumani) on paikallishallintoalue Uzbekistaniin kuuluvan Karakalpakstanin tasavallan pohjoisosassa. Sen pinta-ala on 37 880 neliökilometriä ja asukasmäärä 33 600 henkeä (vuonna 2024). Piirin hallinnollinen keskus on Moynaqin kaupunki.
Moynaqinin piiri rajoittuu kaakossa Taxtakópirin, etelässä Qaraózekin, Shımbayn ja Bozatawin ja lännessä Qońıratin piireihin sekä pohjoisessa Kazakstaniin. Piiri käsittää Amudarjan suiston järvialueen sekä pääosin kuivuneen Araljärven eteläosan, joka muodostaa nykyään Aralkumin aavikon.
Vuonna 1931 perustettuun piiriin kuuluu yksi kaupunki, 7 maaseudun itsehallintoaluetta ja 23 maaseutuasutusta. Kaupunkiväestön osuus on 44 prosenttia (vuonna 2024). Asukkaat ovat etupäässä karakalpakkeja, uzbekkeja ja kazakkeja.
Piirin maatalous tuottaa riisiä, vehnää, vihanneksia, meloneja, hedelmiä, kalaa ja äyriäisiä. Alueella porataan maakaasua ja kaasukondensaattia. Lisäksi on pyritty kehittämään matkailua.
Aiheesta muualla

Moynaqin piirin sivusto
Savoúra (Gkrántes)

| --- | --- |
Sijainti:  35°12′03″N, 26°17′29″E, Siteía Lasíthi, Kreeta Kreikka
Saariryhmä:  Gkrántes, Kreetan saaret
Merialue:  Välimeri
Pinta-ala:  0,019 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Savoúra (kreik. Σαβούρα) on pieni Kreikan saari, joka kuuluu Kreetan saariin ja tarkemmin Gkrántesin saariin, ja sijaitsee Kreetan koillispään itärannikon edustalla. Saaren pinta-ala on noin 0,019 neliökilometriä ja se on asumaton. Hallinnollisesti Savoúra kuuluu Siteían kuntaan, Lasíthin alueyksikköön ja Kreetan alueeseen.
Savoúra on Gkrántesin saarista toiseksi suurin ja lounaisin. Se on muodoltaan pyöreähkö. Sen koillispuolella sijaitsee suurempi Prasonísin saari.
Sídero

| --- | --- |
Muut nimet:  Síderos (Σίδερος), Strongyló (Στρογγυλό)
Sijainti:  35°19′07″N, 26°18′03″E, Siteía Lasíthi, Kreeta Kreikka
Saariryhmä:  Kreetan saaret
Pinta-ala:  0,0007 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Sídero (kreik. Σίδερο, myös Síderos, Σίδερος) eli Strongyló (Στρογγυλό) on pieni Kreikan saari, joka kuuluu Kreetan saariin ja sijaitsee Kyriamádin pohjoissaaren rannikolla noin kilometrin länteen Kreetan koilliskärjestä Síderoksen niemestä. Saaren pinta-ala on noin 0,0007 neliökilometriä ja se on asumaton. Hallinnollisesti Síderos kuuluu Siteían kuntaan Lasíthin alueyksikköön ja Kreetan alueeseen.
Pähkinäinen

Pähkinäinen
| --- | --- |
Sijainti:  Naantali Varsinais-Suomi Suomi
Saariryhmä:  Turunmaan saaristo
Merialue:  Saaristomeri
Pinta-ala:  1,75 km²
muokkaa - muokkaa wikitekstiä - muokkaa Wikidataa
Pähkinäinen on Turun kaupungin ja Metsähallituksen omistama saari nykyisen Naantalin kaupungin alueella, entisen Rymättylän kunnan Pakinaisten kylässä. Saaren pinta-ala on noin 175 hehtaaria. Maankohoamisen seurauksena Pähkinäisestä on maayhteys myös Kenkämaahan ja Koissaareen. Näiden kolmen saaren, jotka nyt ovat yhtä saarta, pinta-ala on 282 hehtaaria. Saarissa asui vuonna 2009 kaksi vakituista asukasta ja vapaa-ajan asuntoja saarilla oli kolme, pois lukien vapaa-ajan asunnot, joissa asutaan pysyvästi. Saarelle ei ole kiinteää tieyhteyttä  Pähkinäisiin liikennöi yhteysalus M/S Kaita Otavan Haapalasta.
Pähkinäisten vanha laidunsaari on noin puoliksi luonnonsuojelualuetta ja se on merkittävä uhanalaisen lajiston suojelun kannalta. Noin 50 hehtaarin laajuinen ja Turun kaupungin omistama luonnonsuojelualue saaren itäpäässä rauhoitettiin luonnonsuojelulailla vuonna 1988. Lähes koko Pähkinäisten saari kuuluu laajempaan Pakinaisten saaristo natura 2000 kokonaisuuteen.
Saaren itäpuoli on kallioista karua kalliomännikköä, mutta kalliojyrkänteiden välisissä laaksoissa kasvaa reheviä pähkinälehtoja sekä tammia. Kallionaluslehdoissa tavataan muun muassa mustakonnanmarja, hammasjuuri, tuoksumatara ja metsäomenapuu. Saaren läntiset osat ovat tasaisempia ja siellä sijaitsee edustava flada sekä kosteapohjaisia rantaniittyjä ja kuivaa kangasta. Niityt olivat aiemmin laidunnuksen piirissä, mutta alkoivat kasvamaan umpeen ilman hoitotoimia. Tämän johdosta Metsähallitus aloitti saarella lampaiden laidunnuksen. Saarella on myös vahva kauris- ja hirvikanta jotka hidastavat avomaiden sulkeutumista ja puiden taimettumista. Niityillä on etenkin suuri merkitys hyönteislajiston kannalta. Pähkinäisten saari on yksi pikkuapollon tärkeimmistä elinalueista Suomessa. Pähkinäisten linnusto koostuu ulkosaariston, karujen kalliomänniköiden ja lehtometsien lajeista. Pääsaaren ympärillä olevilla luodoilla pesii runsaasti haahkoja, lapintiiroja ja useita lokkilajeja. Lehdoissa viihty satakieli, kultarinta, mustapääkerttu, sekä harvalukuinen pähkinähakki. Havumetsien lajistoa edustavat muun muassa teeri, hömötiainen ja töyhtötiainen.
Pähkinäinen oli Turun Hippoksen omistuksessa vuosikymmeniä. Kesällä saaressa laidunnettiin orihevosia.
Pähkinäisten vierasvenesataman laituri nähtynä luontopolulta.
Saari on Turun kaupungin ulkoilusaari. Turun kaupunki omistaa itäisen puoliskon saaresta. Siellä on 1923 rakennettu talo, jonka yläkerrassa on majoitustiloja. Alueella on myös sauna, kesäkahvila ja uimaranta, sekä usean kilometrin mittainen luontopolku. Saaren vierasvenesatama sijaitsee suojaisessa lahdenpoukamassa.
Strongyló (Lasíthi)

| --- | --- |
Muut nimet:  Strongylí (Στρογγύλη)
Sijainti:  34°57′35″N, 26°08′03″E, Siteía Lasíthi, Kreeta Kreikka
Saariryhmä:  Kreetan saaret
Merialue:  Libyanmeri, Välimeri
Pinta-ala:  0,152 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Strongyló (kreik. Στρογγυλό, kath.kreik. Στρογγυλόν, Strongylón; myös Strongylí, Στρογγύλη) on pieni Kreikan saari, joka kuuluu Kreetan saariin ja sijaitsee Koufonísin saaren pohjoispuolella etelään Kreetan kaakkoiskulmasta. Saaren pinta-ala on 0,152 neliökilometriä ja se on asumaton. Hallinnollisesti Strongyló kuuluu Siteían kuntaan, Lasíthin alueyksikköön ja Kreetan alueeseen. Se on osa Agía Triádan kyläyhdyskuntaa. Strongylón ja Koufonísin välissä sijaitsevat Makroulón ja Mármaroksen saaret.
SWAT 4

| SWAT 4 |
| --- | --- |
 Pelin eurooppalainen kansikuva.
Kehittäjä:  Irrational Games
Julkaisija:  Vivendi Universal Games Sierra Entertainment
Jakelija:  PL CD Projekt JP Livedoor
Suunnittelija:  Paul Hellquist
Säveltäjä:  Eric Brosius
Pelisarja:  SWAT
Pelimoottori:  Vengeance Engine; Unreal Engine 2.0 (perusta) Havok (fysiikat)
Julkaistu:   5. huhtikuuta 2005  NA 5. huhtikuuta 2005 EU 8. huhtikuuta 2005 JP 29. heinäkuuta 2005 AUS 16. marraskuuta 2006 
Lajityyppi:  ensimmäisen persoonan taktinen ammunta
Pelimuoto:  yksinpeli, moninpeli
Ikäluokitus:  ESRB: M  Virheellinen ESRB-arvo OFLC: MA15+ PEGI: 18
Alusta:  Microsoft Windows, Xbox
Jakelumuoto:  CD-ROM
Lisää peliartikkeleitaVideopelien teemasivulla
Infobox OK   : 
SWAT 4 on Irrational Gamesin kehittämä ja Vivendi Universal Gamesin julkaisema ensimmäisen persoonan taktinen ammuntapeli, joka ilmestyi Microsoft Windowsille vuonna 2005. Kyseessä on Sierra Entertainmentin luoman SWAT -pelisarjan neljäs osa, joka käyttää Unreal Engine 2.0:aan pohjautuvaa Vengeance -pelimoottoria. Peli on saanut yleisesti ottaen hyvän vastaanoton ja sitä pidetään joidenkin kriitikoiden mielestä genrensä parhaana.
SWAT 4 simuloi Yhdysvaltain poliisin SWAT-erikoisjoukkojen tehtäviä, joihin lukeutuvat muun muassa hankalat panttivanki- ja pommin purkutilanteet. Peli tähtää toteutuksessaan realistisuuteen, joten pelaajan täytyy toimia ja taktikoida kuten oikea poliisi. Pääasiallisena tavoitteena on selviytyä olosuhteista ilman turhaa väkivaltaa ja pyrkiä aina pidättämään epäillyt. SWAT-ryhmän jäsenten ja erityisesti panttivangin henki on kuitenkin aina etusijalla, joten tulen avaaminen puolustustarkoituksiin on oikeutettua.
Vuonna 2006 pelille ilmestyi ensimmäinen laajentava lisäosa, The Stetchkov Syndicate, joka julkaistiin myöhemmin myös emopelin yhteydessä SWAT 4 Gold Edition -kokoelman muodossa.
Pelaaminen > Moninpeli

SWAT 4 sisältää neljä moninpelimuotoa, jotka ovat kaikki joukkuepohjaisia: SWAT vastaan epäillyt. Moninpelissä pelaajan suojavarustus on myös kontrolloitavissa ja mukaansa saa ottaa yhden suojaavan liivin sekä päähineen.
Perinteistä "deathmatchia" muistuttavassa Barricaded Suspects -pelimuodossa joukkueet keräävät pisteitä joko tappamalla tai pidättämällä vastapuolen pelaajia. Joukkue, joka saavuttaa pisterajan ensimmäisenä tai jolla on enemmän pisteitä aikarajan päättyessä, voittaa pelin. Suositun yhteistyöpelitilan ideana puolestaan on yksinpelikampanjan läpipelaaminen viisihenkisen ryhmän kesken.
VIP Escortissa yksi pelaaja SWAT-ryhmästä valitaan satunnaisesti VIP:ksi ja hänet täytyy muun tiimin kesken saattaa turvallisesti pakenemispisteelle. Epäiltyjen tehtävänä on vangita VIP kahdeksi minuutiksi, jonka jälkeen heillä on "lupa" teloittaa hänet. Ennen sitä epäillyt eivät saa tappaa VIP:tä tai se johtaa vastapuolen voittoon. Viimeisenä pelimuotona esiintyy Rapid Deployment, jossa SWAT pyrkii epäiltyjen puolustuksesta huolimatta paikantamaan ja purkamaan 3−5 kentälle asennettua pommia ennen aikarajan umpeutumista.
Vuonna 2012 GameSpy Technologyn lopettaessa monien vanhojen pelien Powered by GameSpy -tuen, mukaan lukien SWAT 4:n, eivät moninpeliominaisuudet ole enää käytettävissä suoraan pelistä. Pelin serverilistaa ylläpitävää palvelinta ei ole, joten moninpelilista näkyy tyhjänä. Moninpeleihin voi liittyä kuitenkin erilaisten muiden palveluiden tai lisäsovellusten, kuten esimerkiksi DExUSin Alternative server browserin tai X-Fire-clientin, kautta.
Kehitys > Pelimoottori

SWAT 4 käyttää Vengeance Engine -pelimoottoria, joka perustuu suurimmilta osin Unreal Engine 2.0:n ominaisuuksiin. Kyseessä on Irrational Gamesin oma moottori, joka luotiin alun perin Tribes: Vengeance -peliä varten. Tiimiltä kysyttiin olisivatko he jälkikäteen ajateltuna halunneet vaihtaa pelimoottorin Sourceen, sillä Vivendi sai myöhemmin yhteyksiä Half-Life 2:n kanssa. Vaikka tiimi ajatteli myös Sourcea pelimoottoriksi, he päätyivät lopulta Unreal Engineen. Valinta ei kuitenkaan ollut pettymys, sillä heidän mukaansa Vengeance tarjosi kaiken tarvittavan: "Halusimme laajat renderöintimahdollisuudet ja DirectX 9:n uudet efektivalikoimat, jotka veivät pelimme ulkonäköä juuri toivottuun suuntaan." Moottori sisältää esimerkiksi Havokin fysiikkamallinteet, Pixel Shader 2.0:n, ympäristön bump-mappauksen ja HDR-renderöinnin kaltaisia ominaisuuksia.
Huhtikuussa 2005 Irrational Games julkaisi pelille Unreal Engineen pohjautuvan tehtäväeditorin, jolla faniyhteisö kykenee kustomoimaan omia kenttiään ja jakamaan niitä muiden kesken.
Lisäosat > The Stetchkov Syndicate

Pelin ensimmäinen laajentava lisäosa, joka julkaistiin 28. helmikuuta vuonna 2006. Tarinassa edetään läpi seitsemän uuden tehtävän, jotka käsittelevät Stetchkovin fiktiivistä rikollisperhettä.
Mukaan on lisätty seitsemän uutta asetta, kolme lisävarustetta ja uusia tehtävätyyppejä. Myös pelattavuutta on muokattu, sillä nyt pelaaja kykenee lyömään yhteistyöhaluttomia henkilöitä ja "antautuneet" epäillyt voivat paeta, mikäli heitä ei vahdi tai pidätä. Tekoälylle annettuja käskyjä ei ole pakko laittaa heti käytäntöön, vaan niitä saa pidäteltyä, kunnes myöntää erityisen toimeeksiantoluvan. Moninpelin laajennuksiin lukeutuu uusi pelimuoto, Smash and Grab, kommunikointia helpottava VoIP ja tilastojen rekisteröimisen myötä kehittynyt uusi ranking-systeemi. Yhteistyöpelitila tukee kymmentä pelaajaa, jolloin henkilöt jaetaan kahtia viiden hengen joukkueisiin. Tiimillä on nyt myös mahdollisuus äänestää yksi pelaajista johtajaksi, jolloin kukaan muu ei kykene antamaan pikavalikon välityksellä käskyjä.
Laitevaatimukset

| Microsoft Windows | Minimi> Microsoft Windows | Suositus> Microsoft Windows |
| --- | --- | --- |
| Käyttöjärjestelmä | 98SE (Service Pack 3), 2000 (Service Pack 3), XP (Service Pack 1) | 2000 (Service Pack 3), XP (Service Pack 1) |
| Suoritin | 1.0 GHz Intel Pentium III, Intel Celeron 1.2 GHz, AMD Athlon 1.2 GHz | 2.4 GHz Intel Pentium 4, AMD Athlon XP 2500+ |
| Keskusmuisti | 256 MB | 512 MB |
| Kovalevyn tila | 2 GB | 2,5 GB |
| Näytönohjain | 32 MB NVIDIA GeForce 2, (MX 200/400:ää ei tueta) 64 MB ATI Radeon 8500 | 128 MB GeForce 4 Ti, 128 MB ATI Radeon 9500 |
DirectX-versio: DirectX 9.0c
| Äänikortti | DirectX 8.1:n kanssa yhteensopiva | DirectX 9.0:n kanssa yhteensopiva |
| Internet-yhteys | 56kpbs:n modeemi | Kaapelimodeemi tai DSL |
Aiheesta muualla

SWAT 4 Irrational Gamesin kotisivuilla (Arkistoitu – Internet Archive) (englanniksi)
SWAT 4 Activisionin kotisivuilla (Arkistoitu – Internet Archive) (englanniksi)
SWAT 4 MobyGamesissa (englanniksi)
-pelisarja
| --- | --- |
Pelit:   Daryl F. Gates' Police Quest: SWAT  Police Quest: SWAT 2  SWAT 3: Close Quarters Battle  SWAT: Global Strike Team  SWAT 4 The Stetchkov Syndicate  SWAT Force  SWAT: Target Liberty  SWAT Elite Troops 
Pelin yksityiskohtainen varustevalikko.
Kuvasta käy hyvin ilmi pelimoottorin renderöintiominaisuudet.
Luettelo Suomen kuntien nimenmuutoksista

Tämä artikkeli on luettelo Suomen kuntien nimenmuutoksista. Ensimmäisessä luettelossa on suomenkielisten ja toisessa ruotsinkielisten nimien muutokset. Vanhimmat luettelon nimet ovat kuntien sijaan voineet olla myös rukoushuonekuntien tai kappeliseurakuntien nimiä ajalta, jolloin nykymuotoisia kuntia ei vielä ollut perustettu Suomeen.
Ruotsinkielisten nimien muutokset

1921: Kristinestads landskommun → Tjöck (Tiukka)
1927: Gamlakarleby landskommun → Karleby (Kaarlela)
1965 (9. kesäkuuta): Kvevlaks → Kvevlax (Koivulahti)selvennä
1965 (9. kesäkuuta): Malaks → Malax (Maalahti)
1965 (9. kesäkuuta): Maksmo → Maxmo (Maksamaa)
1965 (9. kesäkuuta): Petalaks → Petalax (Petolahti)selvennä
1965 (9. kesäkuuta): Ulfsby → Ulvsby (Ulvila)
1972: Helsinge → Vanda (Vantaa)
1977: Gamlakarleby → Karleby (Kokkola)
1978: Lojo landskommun → Lojo kommun (Lohjan kunta)
2012: Väståboland → Pargas (Parainen)
9. kesäkuuta 1965 nämä ruotsinkieliset nimet poistuivat virallisesta käytöstä:
Jockas (Juva)
Libelits (Liperi)
Virmo (Mynämäki)
1. tammikuuta 1983 seuraavat kunnat saivat viralliset ruotsinkieliset nimet:
Enontekiö (Enontekis)
Eurajoki (Euraåminne)
Iisalmi (Idensalmi)
Ikaalinen (Ikalis)
Jokioinen (Jockis)
Joroinen (Jorois)
Järvenpää (Träskända)
Kajaani (Kajana)
Karkkila (Högfors)
Kälviä (Kelviå)
Lahti (Lahtis)
Laihia (Laihela)
Lieto (Lundo)
Liminka (Limingo)
Lohtaja (Lochteå)
Merikarvia (Sastmola)
Nousiainen (Nousis)
Pirkkala (Birkala)
Vihti (Vichtis)
Ähtäri (Etseri)
Tässä yhteydessä kaksi ruotsinkielistä nimeä poistui virallisesta käytöstä: Alavo (Alavus) ja Vindala (Vimpeli).
Mission: Impossible – Fallout

| Mission: Impossible – Fallout |
| --- | --- |
 Virallinen elokuvateatterijuliste.
Ohjaaja:  Christopher McQuarrie
Käsikirjoittaja:  Christopher McQuarrie
Perustuu:  Bruce Gellerin televisiosarjaan Vaarallinen tehtävä
Tuottaja:   Tom Cruise  J. J. Abrams  Bryan Burk  David Ellison  Dana Goldberg  Don Granger  Christopher McQuarrie 
Säveltäjä:  Joe Kraemer
Kuvaaja:  Rob Hardy
Leikkaaja:  Eddie Hamilton
Pukusuunnittelija:  Jeffrey Kurland
Pääosat:   Tom Cruise  Henry Cavill  Ving Rhames  Simon Pegg  Rebecca Ferguson  Sean Harris  Angela Bassett  Michelle Monaghan  Alec Baldwin 
Valmistustiedot
Valmistusmaa:   Yhdysvallat
Tuotantoyhtiö:  Bad Robot Productions Skydance Media
Levittäjä:  Paramount Pictures
Ensi-ilta:   2018-7-1212. heinäkuuta 2018 (Pariisi)  2018-7-2727. heinäkuuta 2018 (Yhdysvallat)  2018-8-33. elokuuta 2018 (Suomi)  
Kesto:  147 minuuttia
Alkuperäiskieli:  englanti
Budjetti:  178 miljoonaa dollaria
Tuotto:  791 miljoonaa dollaria
Edeltäjä:  Mission: Impossible – Rogue Nation
Seuraaja:  Mission: Impossible – Dead Reckoning Part One
Aiheesta muualla
IMDb 
Elonet
AllMovie
Infobox OKNimi-testi OK: 
Mission: Impossible – Fallout on vuonna 2018 ensi-iltansa saanut toiminta- ja vakoiluelokuva, jonka on käsikirjoittanut ja ohjannut Christopher McQuarrie. Elokuva on Mission: Impossible -elokuvasarjan kuudes elokuva ja jatko-osa elokuvalle Mission: Impossible – Rogue Nation (2015). Sarjan edellisten osien tapaan Tom Cruise uusii pääroolinsa Ethan Huntina.
Elokuva sai ensi-iltansa Yhdysvalloissa 27. heinäkuuta 2018 ja Suomessa 3. elokuuta 2018.
Juoni

Mission: Impossible – Fallout käynnistyy, kun Ethan Hunt (Tom Cruise) ja IMF:n tiimi (Alec Baldwin, Simon Pegg, Ving Rhames) sekä muutama vanha tuttu liittolainen (Rebecca Ferguson, Michelle Monaghan) joutuvat kilpajuoksuun aikaa vastaan, kun vaarallinen tehtävä menee kauhealla tavalla pieleen.
Näyttelijät

| 0 | 1 | 2 |
| --- | --- | --- |
|  Tom Cruise  | … |  Ethan Hunt   |
|  Henry Cavill  | … |  August Walker, "John Lark"   |
|  Ving Rhames  | … |  Luther Stickell   |
|  Simon Pegg  | … |  Benjamin ”Benji” Dunn   |
|  Rebecca Ferguson  | … |  Ilsa Faust   |
|  Sean Harris  | … |  Solomon Lane   |
|  Angela Bassett  | … |  Erica Sloane   |
|  Michelle Monaghan  | … |  Julia "Jules" Meade-Hunt   |
|  Alec Baldwin  | … |  Alan Hunley   |
|  Vanessa Kirby  | … |  Alana Mitsopolis, "Valkoinen leski"   |
|  Wes Bentley  | … |  Erik   |
|  Frederick Schmidt  | … |  Zola Mitsopolis   |
Aiheesta muualla

Mission: Impossible – Fallout Internet Movie Databasessa (englanniksi)
Mission: Impossible – Fallout Rotten Tomatoesissa. (englanniksi)
Mission: Impossible – Fallout Metacriticissä. (englanniksi)
Theodoropoúla

| --- | --- |
Muut nimet:  Thodoropoúla (Θοδωροπούλα), Mikrós Ágios Theódoros (Μικρός Άγιος Θεόδωρος), Glaráki (Γλαράκι), Koúkos (Κούκος)
Sijainti:  35°32′34″N, 23°55′57″E, Chaniá Chaniá, Kreeta Kreikka
Saariryhmä:  Kreetan saaret
Merialue:  Kreetanmeri, Egeanmeri, Välimeri
Pinta-ala:  0,013 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Theodoropoúla (kreik. Θεοδωροπούλα, myös Thodoropoúla, Θοδωροπούλα) eli Mikrós Ágios Theódoros (Μικρός Άγιος Θεόδωρος) eli Glaráki (Γλαράκι) eli Koúkos (Κούκος) on pieni Kreikan saari, joka kuuluu Kreetan saariin ja sijaitsee Kreetan pohjoisrannikolla Agía Marínan kaupungin edustalla olevan Ágioi Theódoroin saaren pohjoispuolella. Saaren pinta-ala on noin 0,013 neliökilometriä ja se on asumaton. Hallinnollisesti Theodoropoúla kuuluu Chanián kuntaan, Chanián alueyksikköön ja Kreetan alueeseen. Saaren nimistä Theodoropoúla tarkoittaa ”Pientä Theódorosta” ja Glaráki ”Pientä lokkia”.
Pikku-Huopalahden kaatopaikka

Pikku-Huopalahden kaatopaikka oli Helsingin Pikku-Huopalahdessa sijainnut kaatopaikka, joka oli käytössä vuosina 1937–1949. Sitä kutsuttiin myös Köyhien Stockaksi.
Kaatopaikan historia ja luonne

Pikku-Huopalahden kaatopaikka oli pienkaatopaikka, joka oli vaatimaton ja vaaraton. Sinne vietiin talousjätettä, paperia ja tuhkaa. Teollisuusjätteitä ei viety, mutta niitä päätyi alueelle muun toiminnan yhteydessä.
Sekä kaatopaikan alkuhistoria että sen toiminnan päättyminen on jossakin määrin epäselvä. Se on perustettu saviselle maalle vuonna 1937. Sen arvellaan liittyneen Helsingin kaupungin laajenemiseen sekä Tilkan sotilassairaalan funkkistyylisen sairaalarakennuksen valmistumiseen vuonna 1936. Toiminta luultavasti päättyi, kun Pasilan kaatopaikka avattiin 1949 ja se korvasi Pikku-Huopalahden toiminnan.